OpenLLM-France/wikimedia huggingface dataset:
# Pirates of the Caribbean (heuliad filmoù)

Pirates of the Caribbean (Morlaeron ar C'harib) zo un heuliad filmoù moliac'h war ar morlaerezh produet gant Jerry Bruckheimer ha Walt Disney Pictures. Ar pemp film anezhi a oa troet etre 2003 ha 2017. Direktourien an heuliad a zo Gore Verbinski (1–3), Rob Marshall (4), ha Joachim Rønning hag Espen Sandberg (5). Kontañ a ra troioù-kaer ar c'habiten Jack Sparrow c'hoariet gant Johnny Depp.

## An tudennoù pennañ

* Jack Sparrow : Johnny Depp (en holl bennadoù)
* William Turner : Orlando Bloom (er pennadoù 1, 2, 3 ha 5)
* Elizabeth Swann : Keira Knightley (er pennadoù 1, 2, 3 ha 5)
* Hector Barbossa : Geoffrey Rush (en holl bennadoù)
* Joshamee Gibbs : Kevin McNally (en holl bennadoù)

## The Curse of the Black Pearl (Mallozh ar Black Pearl)

Elizabeth, merc'h ar gouarnour Swann, zo prometet d'ar c'hommodore James Norrington. Met sodiñ a ra he fenn gant ur gov, William Turner e anv, hag a oa saveteet ganti pa oa bihan, ha kuzhet ganto o daou diwar neuze e oa eñ mab ur morlaer. Pa eo taget Port-Royal gant morlaeron Hector Barbossa eo skrapet Elizabeth ha kaset e-bourzh al lestr Black Pearl. Mont a ra William Turner d'he c'hlask gant sikour ur morlaer all, ar c'habiten Jack Sparrow...

## Dead Man's Chest

Harzet eo Will hag Elizabeth gant Lord Cutler Beckett eus an East India Trading Company peogwir o deus sikouret ar c'habiten Jack Sparrow da skarzañ kuit er film diwezhañ. Chom a reont dieub avat, rak e asantit digant Beckett kerc'hat kompas Jack e sell da gavout an Dead Man's Chest. Rak ar c'hompas-mañ ne ziskouez ket an norzh, ar pezh a fell d'unan bennak ar muiañ er bed ne lavaran ket. En eskemm d'e gompas, Jack a ginnig da Will kavout koufr Davy Jones, kabiten ar Flying Dutchman, ul lestr tasmant.

## Gwelet ivez

* Morlaeron ar Mor Karib
# Piramidenn Carstensz

Piramidenn Carstensz (Nemangkawi e yezh an Amungmeed, ur bobl bapou eus ar vro; Puncak Jaya en indonezeg) eo menez uhelañ Ginea-Nevez, ha menez uhelañ Oseania, gant 4 884 m. Emañ e Papoua ar C'hornaoueg.

## Liammoù diavaez

a vo kavet e Wikimedia Commons.
# Piran (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Piran a c'hell daveiñ da :

## Pennad kar

* Peran
# Piranga

Piranga :
| Ur par Piranga ludoviciana. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Cardinalidae |
| Anv skiantel ||
| Piranga Vieillot, 1808 ||
| D'ar vevoniezh e tenn ar pennad-mañ. ||
Piranga a zo ur genad e rummatadur an evned, krouet e 1808 gant an evnoniour gall Louis Jean Pierre Vieillot (1748-1831).

## Spesadoù hag an isspesadoù anezhe

Unnek spesad golvaneged a ya d'ober ar genad :
* Piranga bidentata
** P. b. bidentata, citrea, flammea ha sanguinolenta,
* Piranga erythrocephala
** P. e. candida hag erythrocephala,
* Piranga flava
** P. f. flava, macconnelli, rosacea ha saira,
* Piranga hepatica
** P. h. albifacies, dextra, figlina, hepatica ha savannarum,
* Piranga leucoptera
** P. l. ardens, latifasciata, leucoptera ha venezuelae,
* Piranga ludoviciana,
* Piranga lutea
** P. l. desidiosa, faceta, haemalea, lutea, testacea ha toddi,
* ar piranga skarlek (Piranga olivacea),
* Piranga roseogularis
** P. r. cozumelae, roseogularis ha tincta,
* ar piranga vermilhon (Piranga rubra)
** P. r. cooperi ha rubra,
* Piranga rubriceps.
O c'havout a reer e Norzh, Kreiz ha Suamerika, tregont (30) isspesad dezhe en holl.

## Rummatadur

Renket e veze an holl spesadoù er c'herentiad Thraupidae betek 2008.

## Notennoù ha daveennoù

* ↑ (en) Roadennoù IOC World Bird List diwar-benn Cardinalidae/Piranga (lennet e-barzh d'an 19 a viz Ebrel 2018).
* ↑ Kinnig graet gant Divi gKervella er pennad Un distro war anvioù laboused Europa (2), hor YEZH, niv. 291, Gwengolo 2017, pajenn 25 ha degemeret gant TermOfis Ofis publik ar brezhoneg (Piranga skarlek | Piranga écarlate | Piranga olivacea (étudié)).
* ↑ Kinnig graet gant Divi gKervella er pennad Un distro war anvioù laboused Europa (2), hor YEZH, niv. 291, Gwengolo 2017, pajenn 24 ha degemeret gant TermOfis Ofis publik ar brezhoneg (Piranga vermilhon | Piranga vermillon | Piranga rubra (étudié)).
* ↑ (en) The American Ornithologist's Union : Transfer Piranga, Habia, and Chlorothraupis to Cardinalidae (SACC #318) - PASSED.
a vo kavet e Wikimedia Commons.
# Piranha

Piranhaed :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Characiformes |
| Kerentiad : | Characidae |
| D'ar vevoniezh e tenn ar pennad-mañ. ||
Ar piranhaed zo pesked dour dous a vev e stêrioù Suamerika. E meur a c'henad disheñvel int rummataet.
# Piranshahr

Piranshahr (پیرانشهر e perseg ; پیرانشار e kurdeg ; Piranşəhr en azeri) zo ur gêr vras eus Iran, e proviñs Azerbaijan-e-gharbi (Azerbaidjan ar gornaoueg).
Unan eus brasañ kêrioù Kurdistan Iran eo. Kurded, ha kurdegerien, eo ar darn vrasañ eus an dud enni (90%). Kreskiñ a ra kalz an niver a annezidi : war-dro 430 000 e oant e 2016, pa ne oant nemet 300 000 e 1996.
Unan eus koshañ kêrioù Iran eo.
# Scarpe

Ar Scarpe zo un adstêr d'an Escaut.
Eieniñ a ra e Berles-Monchel, e-kichen Aubigny-en-Artois. A-hed 102 km en em astenn he naoz, kanoliet evit an div drederenn anezhi, adalek Arras. Goude bezañ tremenet a-dreuz 14 kumun e kember gant an Escaut e Mortagne-du-Nord.

## Liverezh

* Ar Scarpe en Arras hervez Charles Desavary (1883).
* Lez ar Scarpe diouzh ar beure, hervez Constant Dutilleux (1860), Mirdi an Arzoù-kaer (Arras).
Charles Desavary ha Constant Dutilleux, livourien eus skol Arras, o deus livet ar Scarpe.
# Scat

Ar scat zo un doare da ganañ jazz, o leuskel silabennoù hep ster, hep ober gant gerioù eus ar yezh.
Hervez emvuhezskrid Mezz Mezzrow, Really the Blues, eo Louis Armstrong an hini kentañ en deus kanet scat en un enrolladenn.

## Notennoù

* ↑ Friedwald, Will (1990), Jazz Singing: America's Great Voices from Bessie Smith to Bebop and Beyond, New York: Charles Scribner's Sons
# Sceilig Mhichíl

Sceilig Mhichíl (en iwerzhoneg), Skellig Michael pe c’hoazh Great Skellig (e saozneg), zo unan eus an div enezenn a ya d’ober enezeg Na Scealaga, en Iwerzhon. An hini vrasañ eus an div eo ha sevel a ra betek 230 metr dreist live ar mor.
Emañ Sceilig Mhichíl war-hed 15 km diouzh an douar-bras, er mervent da aod kontelezh Ciarraí. « Karreg Mikael » eo ster anv an enezenn. Didud eo, met e-pad 600 vloaz ez eus bet menec'h o chom enni, en ur manati pintet uhel tost da veg ar garreg.

## Istor

Savet e oa bet ar manati kristen-se er VII$^{vet}$ kantved. Lakaet eo bet war roll Glad ar bed gant UNESCO e 1996. Bez’ eo unan eus ar manatioù europat anavezetañ ha diaesañ da ziraez war un dro. En ur stad mat-eston eo chomet, dre m’eo bet dizarempred e-pad pell. Rust ha kalet e oa buhez ar benitiourien, a oa lojet e doare logelloù graet gant mein, anvet « clochán », savet tost d’ar vri.
Derezioù mein serzh a gas eus traoñ ar garreg betek ar manati. Eno ez eus c’hwech logell, daou beniti, 31 bez, ur groaz vaen hag un iliz eus an XIII$^{vet}$ kantved, gouestlet da sant Mikael. Moarvat ne oa nemet un dousennad menec'h eno, gant un abad.
War-dro an XII$^{vet}$ kantved moarvat e voe dilezet Sceilig Mhichíl ganto ha mont a rejont d’an douar-bras, da sevel manati Baile an Sceilg eno. Er XVI$^{vet}$ kantved e krogas Sceilig Mhichíl da vezañ darempredet en-dro gant pirc’hirined a zeue di ur wech ar bloaz. En XIX$^{vet}$ kantved e voe savet daou dour-tan war ar garreg. Unan anezho zo bet kempennet abaoe hag a vez implijet c’hoazh, met abaoe ar bloavezhioù 1980 n’eus gward ebet ennañ ken.

## Loened

Ur gwarezva evned eo Sceilig Mhichíl, evel an enezenn all, Sceilig Bheag. Etrezo o-div e ro bod an inizi da niveroù bras a evned-mor, morskouled, sataniged, karamelled, torted, karaveged, ereved, godezed ha poc'haned.
Eus porzh Baile an Sceilg, war an douar-bras, ez eus bigi a gas an douristed d'an inizi, da vont da welet ar manati pe an evned-mor pe c'hoazh da besketa pe da splujañ er mor e-harz ar c'herreg.

## Notennoù

* ↑ Skellig Boat Trips

## Liammoù diavaez

a vo kavet e Wikimedia Commons.
* Skellig Michael (e saozneg)
* UNESCO World Heritage (e saozneg, galleg, arabeg, sinaeg, rusianeg, spagnoleg)
* Levr "The Forgotten Hermitage" (e saozneg)
* 360 Skeudennoù eus Sceilig Mhichíl
# Scepomycter

Scepomycter :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Cisticolidae |
| Anv skiantel ||
| Scepomycter Grant & Mackworth-Praed, 1941 ||
| D'ar vevoniezh e tenn ar pennad-mañ. ||
Scepomycter a zo ur genad e rummatadur an evned, krouet e 1941 gant an daou evnoniour breizhveuriat Claude Henry Baxter Grant (1878-1958) ha Cyril Winthrop Mackworth-Praed (1891-1974).

## Spesadoù

Daou spesad golvaneged bihan a ya d'ober ar genad :
* Scepomycter rubehoensis,
* Scepomycter winifredae.
Brosezat int e menezioù reter Tanzania.

## Notennoù ha daveennoù

* ↑ Roadennoù IOC World Bird List diwar-benn Cisticolidae/Scepomycter (lennet e-barzh d'ar 6 a viz Mae 2019).
* ↑ Renket e veze er genad Bathmocercus betek 2006.
# Scarperia e San Piero

Scarperia e San Piero a zo ur gumun eus Italia e proviñs Firenze, e Toskana.
# Scary Movie

Scary Movie zo ur film luadenn ha slasher stadunanat embannet e 2000 ha renet gant Keenen Ivory Wayans. Ar film a vesk, gant fent, meur a zoare film evel ar re spont, ha slasher. Meur a film pe stirad skinwel eus ar bloavezhioù 1990 zo adkemeret pe goapaet. An istor diazez eo hini ar filmoù doare slasher anvet Scream (1996), hag I Know What You Did Last Summer (1997).
Burutelladennoù etre a oa bet evit ar film Scary Movie met a-benn ar fin e oa bet desachet kalz arvesterien ha deuet eo da vezañ ur film brudet mat. Degemeret er box office, rastellet e oa bet 278 milion a zollaroù dre ar bed evit ur voujedenn a 19 milion $. Ar c'hentañ film eo en heuliad filmoù Scary Movie, pevar film ouzhpenn zo bet savet abaoe.

## Aktourien

* Anna Faris evit Cindy Campbell
* Dave Sheridan evit Doofy Gilmore/Ghostface
* Jon Abrahams evit Bobby Prinze
* Marlon Wayans evit Shorty Meeks
* Regina Hall evit Brenda Meeks
* Shawn Wayans evit Ray Wilkins
* Shannon Elizabeth evit Buffy Gilmore
* Lochlyn Munro evit Greg Cox
* Cheri Oteri evit Gail Hailstorm
* Kurt Fuller evit Sheriff Burke
* Carmen Electra evit Drew Decker
* Rick Ducommun evit Neil Campbell
* Jayne Trcka evit Miss Mann
* Kelly Coffield Park evit Teacher
* David L. Lander evit Principal 'Squiggy' Squiggman
* Andrea Nemeth evit Heather
* Marissa Jaret Winokur evit Tatum, gouzañver ar c'harr-di
* Keenen Ivory Wayans evit Sklav
* Tanja Reichert evit Miss Congeniality
* James Van Der Beek (roll dizanv) roll e-unan
* Anthony McKay evit Steve Orth

## Liammoù diavaez

* Scary Movie war IMDb
# Sceilig Bheag

Sceilig Bheag (hervez an iwerzhoneg pe Little Skellig (hervez ar saozneg) zo unan eus an div enezenn a ya d’ober enezeg Na Scealaga, en Iwerzhon.
Emañ Sceilig Bheag war-hed 15 km er mervent da aodoù Kontelezh Ciarraí. Ur garreg uhel ha serzh eo, a sav betek 134 metr a-us ar mor. Enni e neizh brasañ trevadenn morskouled Iwerzhon, gant 22 500 koublad e 1993. Ken niverus int ma seblant ar roc’h bezañ gwenn ganto. Ur gwarezva evned eo an enezenn abaoe meur a vloaz, ha reiñ a ra bod ivez da spesadoù all (boc’haned, torted, ereved...).
# Scelorchilus

Scelorchilus :
| Scelorchilus rubecula, luc'hskeudennet e Park broadel Huerquehue (Rannvro Araucanía, Chile). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Rhinocryptidae |
| Anv skiantel ||
| Scelorchilus Oberholser, 1923 ||
| D'ar vevoniezh e tenn ar pennad-mañ. ||
Scelorchilus a zo ur genad e rummatadur an evned, krouet e 1923 gant an evnoniour stadunanat Harry Church Oberholser (1870-1963).

## Spesadoù hag an isspesadoù anezhe

Daou spesad golvaneged a ya d'ober ar genad :
* Scelorchilus albicollis
** S. a. albicollis hag atacamae,
* Pteroptochos tarnii
** Scelorchilus rubecula ha tarnii.
O c'havout a reer e takadoù 'zo eus Suamerika, pevar (4) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Rhinocryptidae/Scelorchilus (lennet e-barzh d'ar 4 a viz Eost 2018).
a vo kavet e Wikimedia Commons.
# Scary Movie (heuliad filmoù)

Scary Movie zo un heuliad filmoù stadunanat. Pemp film zo en holl betek-henn. Pal ar filmoù eo luañ ar filmoù spont, dreist-holl ar re e doare slasher. En holl ez eus bet rastellet $896 milion dre ar bed-holl er box-office. Daou aktour a adkaver en holl filmoù an heuliad : Anna Faris evel Cindy Campbell ha Regina Hall evel Brenda Meeks.

## Filmoù

| Film | Deiziad embann en SUA | Sevener(ien) | Skrivagner(ien) | Produer(ien) |
| Scary Movie | 7/07/200 | Keenen Ivory Wayans | Shawn Wayans, Marlon Wayans, Buddy Johnson, Phil Beauman, Jason Friedberg ha Aaron Seltzer | Eric L. Gold ha Lee R. Mayes |
| Scary Movie 2 | 7/04/2001 | Keenen Ivory Wayans | Thomas Craig, Greg Grabianski, Dave Polsky, Michael Anthony Snowden, Craig Wayans, Marlon Wayans & Shawn Wayans | Eric L. Gold |
| Scary Movie 3 | 24/10/2003 | David Zucker | Craig Mazin ha Pat Proft | Robert K. Weiss ha David Zucker |
| Scary Movie 4 | 14/04/2006 | David Zucker | Jim Abrahams, Craig Mazin ha Pat Proft | Robert K. Weiss ha Craig Mazin |
| Scary Movie 5 | 12/04/2013 | Malcolm D. Lee | Pat Proft & David Zucker | David Zucker & Phil Dornfeld |
# Scarus coeruleus

Scarus coeruleus :
| Scarus coeruleus. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Perciformes |
| Kerentiad : | Scaridae |
| Genad : | Scarus |
| Anv skiantel ||
| Scarus coeruleus (Edwards, 1771) ||
| D'ar vevoniezh e tenn ar pennad-mañ. ||
Scarus coeruleus a zo ur spesad pesked eus kerentiad ar Scaridae.

## Boued

Tremen a ra an darn vrasañ eus e amzer o klask war-lerc'h e voued, anezhañ bevedegoùigoù mor hag a gav en traezh, hag ivez bezhin hag a denn diouzh ar c'herreg war-bouez e bigos.

## Annez

Bevañ a ra e kerreg-koural, er bazennoù tomm eus takadoù trovanel hag istrovanel kornôg ar Meurvor Atlantel ha Mor Karib.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ N'en deus ar pesk anv boutin ebet testeniekaet e brezhoneg evit poent.
# Royal Corsican Rangers

Ar Royal Corsican Rangers a oa ur rejimant krouet en arme Breizh-Veur evit bodañ soudarded kors. Brezeliñ a reas ar rejimant e dibenn an Dispac'h gall hag a-hed brezelioù Napoleone Buonaparte.

## Istor

En 1794 e voe disklêriet Republik Korsika Pasquale Paoli, ha pedet e voe an arme saoz da reiñ skoazell da gas an arme c'hall kuit eus an enez. E-pad daou vloaz e voe staget Korsika ouzh Bro-Saoz hag ur Rouantelezh Saoz-ha-Kors a voe etre 1794 ha 1796. Koulskoude e troas da fall an darempred etre Saozon ha Korsed. Spagn a zisklêrias ar brezel da Vro-Saoz en 1796. Evit difenn an douaroù saoz er Mor Kreizdouar en em dennas an arme saoz eus Korsika.
Kalzik eus harperien Paoli a dec'has diouzh an enez, pe a voe harluet, hag e Gwengolo 1798 edont o vrezeliñ en ur gompagnunezh soudarded war-droad anavezet evel ar "Franc Tireur Corses" e Minorca, hag a oa dalc'het gant ar Saozon d'ar poent. Er gompagnunezh-se e oa 7 ofiser ha 226 den all.
E miz Gouhere 1800 e voe lakaet ar c'habiten Hudson Lowe (a voe brudet diwezhatoc'h) e penn ar gompagnunezh, evel major. Bet oa Lowe e Korsika er pennadig amzer ma oa e dalc'h ar Saozon , ha galleg hag italianeg a ouie. Kaset e voe an unvezh da Gibraltar, ha bamiñ dirak ar soudarded kors a reas ar jeneral Ralph Abercromby, a oa o prientiñ un dro-vrezel da Egipt da skarzhañ ar C'hallaoued ac'hano, rak aloubet o doa ar vro e 1798.
# Royal Canadian Air Force

Ar Royal Canadian Air Force (berradur: RCAF), e galleg Aviation royale canadienne (berradur: ARC), e oa aerlu Kanada adalek 1924 betek 1968, hag en-dro abaoe 2011. Talvezout a ra an anv saoznek kement ha "Nerzh aer roueel kanadian", hag an hini gallek "Nijerezh roueel kanadian".

## Ar Royal Canadian Air Force e Breizh: rummadoù liammet ouzh ar pennad-mañ

* Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
* Rummad:Bezioù-brezel ar C'hommonwealth e Breizh
# Royal Canin

Royal Canin zo un embregerezh kenderc'hañ boued evit ar c'hizhier hag ar chas, krouet e 1968 gant Jean Cathary, ha piaouet gant Mars Incorporated.
# Royal Green Jackets

Ar Royal Green Jackets (RGJ) a oa ur rejimant troadegiezh eus ar British Army, unan eus an daou "rejimant meur" eus al Light Division (an hini all o vezañ The Light Infantry).

## Istor

Ar Royal Green Jackets a voe savet d'ar 1añ a viz Genver 1966 pa voe kendeuzet tri rejimant disheñvel eus ar Green Jackets Brigade: Ar 1st Green Jackets (43rd and 52nd), ar 2nd Green Jackets, ar King's Royal Rifle Corps hag ar 3rd Green Jackets, ar Rifle Brigade (Prince Consort's Own).
Bez e voe savet ivez daou vatailhon adarmead.
E-pad ar bloavezhioù 1980, ar batailhonoù a voe kaset da dachennoù brezel lies, dreist-holl Norzhiwerzhon (Oberiadur-brezel Banner). Ar c'hentañ, an eil hag an trede batailhon o devoa ivez lec'hioù oberiant e Kornôg Alamagn e Osnabrück (1RGJ), Minden (2RGJ) ha Celle (3RGJ).
Koll brasañ ar rejimant a voe d'an 20 a viz Gouhere 1982 pa varvas seizh soudard lazhet gant ur vombezenn eus ar Provisional Irish Republican Army. Ar vombezenn a darzhas e-pad ur sonadeg foran gant ar rejimant. O seniñ e oant Oliver! e-tal ur 120 a dud bennak pa voe ar gwalldaol e Regents Park.
# Royal Mail

An aozadur fiziet ennañ ar gefridi da gas al lizhiri er Rouantelezh-Unanet pe d'an estrenvro eo ar Royal Mail.
Er vro a-bezh ez eus burevioù-post (Post Offices). Ouzhpenn o c'hefridi-post o deus alies kefridioù all, evel doareoù stalioù da werzhañ a bep seurt traoù.
E 1660 eo e voe savet.
Load kefrediel ar Royal Mail
# Royal Naval Reserve

Ar Royal Naval Reserve pe RNR, zo un adarmead a youl vat eus ar Royal Navy er Rouantelezh-Unanet. An RNR a hiziv a zo bet savet dre gendeuziñ ar Royal Naval Reserve a orin, krouet e 1859, hag ar Royal Naval Volunteer Reserve (RNVR), krouet e 1903. Ar Royal Naval Reserve en deus stourmet e-pad ar C'hentañ Brezel-bed, an Eil Brezel-bed, Brezel Irak ha Brezel Afghanistan.
# Royal Navy

Ar Royal Navy (“morlu roueel”) eo morlu Rouantelezh Unanet Breizh-Veur ha Norzhiwerzhon, pe, resisoc'h, ar skourr pennañ eus Armeoù Breizh-Veur a bled gant an traoù a vor. Bez e oa dija bigi-brezel o stourm evit ar roueed saoz er Grennamzer, ret e gortoz Brezel ar c'hant vloaz evit gwelet ar c'hentañ emgannoù war vor a-enep bigi-brezel ar Rouantelezh c'hall. Ar Royal Navy a-vremañ a zo gwriziennet er XVI$^{vet}$ kantved; bez eo skourr brezel koshañ ar Rouantelezh-Unanet setu perak e vez graet Senior Service anezhi.
Etre kreiz ar XVII$^{vet}$ kantved, hag a-hed an XVIII$^{vet}$ kantved, kevezerezh a oa etre ar Royal Navy ha Morlu Roueel an Izelvroioù. Goude-se e oa a-enep Morlu roueel Bro-C'hall.
Ar re Royal Marines, troadegiezh ar brezelioù-kuzh a zo ur rann eus ar Royal Navy.

## Liammoù diavaez

a vo kavet e Wikimedia Commons.
* (en) Lec'hienn ofisiel
# Royal Australian Air Force

Ar Royal Australian Air Force (berradur: RAAF) eo aerlu Aostralia. Krouet e voe e miz Mae 1921. Talvezout a ra an anv kement ha Nerzh aer roueel aostralian. Kemer a reas lec'h an Australian Flying Corps bet krouet d'an 22 a viz Here 1912.

## Ar Royal Australian Air Force e Breizh: rummadoù liammet ouzh ar pennad-mañ

* Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
* Rummad:Bezioù-brezel ar C'hommonwealth e Breizh
# Stefan Moal

Stefan Moal, ganet d'an 21 a viz Genver 1964 e Gwenrann, zo ur c'helenner Skol-Veur breizhat bet kazetenner war an Taol Lagad war FR3 e deroù ar bloavezhioù 1990. Kentelioù war ar mediaoù a ro e Skol-Veur Roazhon 2, ha war an dielfennadur lennegel ouzhpenn. Labourat a ra e Roazhon dreist-holl met stag eo ouzh Douarnenez, al lec'h m'emañ o chom.
Troet en deus e brezhoneg ul levr gallek skrivet gant ur soner roazhonat, kelenner er Skol veur.
Ezel eus an Institut Supérieur des Langues de la République Française eo, hag eus ar Conseil National des Universités ivez.

## Romant

* Pemp dorn d'ar maout, Al Liamm, niv. 357, 2006, romant polis savet asambles gant Yann Gerven, Goulc'han Kervella, Stefan Moal ha Filip Oillo.

## Troidigezhioù

* Gérard Alle, Babel hag a-dost, Baleine, 2002
* Yann Meur, Soner, Al Lanv, 2009

## Liamm diavaez

* (br) Pajenn Stefan Maol war lec'hienn Skol-veur Roazhon
# Stefan Iañ (pab)

Stefan Iañ Pab an Iliz katolik roman :
| Ganedigezh | Roma, Impalaeriezh roman |
| Dilennet da bab | 12 a viz Mae 254 |
| Dibenn e baboni | 2 a viz Eost 257 |
| En e raok | Lucius Iañ |
| War e lerc'h | Sikstus II |
| Roll ar bibien : kronologiezh · hervez al lizherenneg ||
| kemmañ |
Stefan Iañ (e latin: Stefanus), ganet e Roma (Impalaeriezh roman) ha marvet d'an 2 a viz Eost 257, a oa bet dilennet da bab an Iliz katolik roman d'an 12 a viz Mae 254.
# Stefan VI

Stefan VI Pab an Iliz katolik roman :
| Ganedigezh | Roma |
| Dilennet da bab | Mae 896 |
| Dibenn e baboni | Eost 897 |
| En e raok | Bonifas VI |
| War e lerc'h | Romanus |
| Roll ar bibien : kronologiezh · hervez al lizherenneg ||
| kemmañ |
Stefan VI (e latin: Stephanus VI), ganet e Roma ha marvet e miz Eost 897, a oa bet dilennet da bab an Iliz katolik roman e miz Mae 896.
# Stefan ar Strad

Stefan ar Strad, Étienne Marie Le Strat e marilh an ti-kêr (1865-1954), anavezet ivez evel Stevan Kerhored, a oa ur beleg a Vro-Gwened, ganet ha marvet e Pluniav.
Mignon e oa da Loeiz Herrieu, ha kenlabourat a reas gant Dihunamb. Savet en deus kantikoù, ha troet fablennoù diwar La Fontaine.
Person e oa bet anvet e Ploue e 1917, ha sevel a reas ar c'hannadig brezhonek Klohdi Ploué.

## Oberennoù

* Guerzenneu Breih-Izél, Henbont, 1931, 230 p.
* Lévrig er Hristén, Lafolye, Gwened, 1935
* Kantikoù
* Pennadoù e Dihunamb hag er c'hannadig brezhonek Klohdi Ploué.

## Liamm diavaez

* Wikimammenn
* IDBE
# Stefan Löfven

Kjell Stefan Löfven, pe Stefan Löfven ent-berr (distaget ˈsteːfan lø'veːn e svedeg), zo ur politiker eus Sveden hag a zo Kentañ Ministr e vro etr miz Here 2014 ha miz Du 2021.
Stefan Löfven, ganet d'an 21 a viz Gouere 1957, zo bet o labourat da gentañ evel souder. Kargoù uheloc'h-uhelañ en doa bet en e sindikad, betek mont da vezañ e penn ar sindikad bras IIF Metall e 2006. Goude-se e oa bet dilennet e penn Strollad Sokial-Demokrat Sveden (Socialdemokraterna) e 2012. E miz Here 2014, pa oa aet ar maout gant e Strollad e dilennadeg kannaded ar Riksdag, e oa bet anvet da Gentañ Ministr ar vro e-lec'h Fredrik Reinfeldt.
D'an 18 a viz Genver 2019 e voe adanvet e penn ar gouarnamant, goude kaozeadennoù e-pad meur a viz etre ar gannaded dilennet e Gwengolo 2018.
| En e raok: Fredrik Reinfeldt | Kentañ Ministr Sveden 3 a viz Here 2014 – 30 a viz Du 2021 | War e lerc'h: Magdalena Andersson |

## Notennoù

* ↑ Trade Union leader new chairman of the Social Democrats - Stockholm News
* ↑ "Swedish parliament confirms Social Democrat's Lofven as new PM." Reuters.
# Stefan VIII

Stefan VIII Pab an Iliz katolik roman :
| Ganedigezh | Roma |
| Dilennet da bab | 14 a viz Gouhere 939 |
| Dibenn e baboni | Here 942 |
| En e raok | Leon VII |
| War e lerc'h | Marinus II |
| Roll ar bibien : kronologiezh · hervez al lizherenneg ||
| kemmañ |
Stefan VIII (e latin: Stephanus VIII), ganet e Roma ha marvet e miz Here 942, a oa bet dilennet da bab an Iliz katolik roman d'ar 14 a viz Gouhere 939.
# Stefan V

Stefan V Pab an Iliz katolik roman :
| Ganedigezh | Roma |
| Dilennet da bab | Gwengolo 885 |
| Tronidigezh | Gwengolo 885 |
| Dibenn e baboni | 14 a viz Gwengolo 891 |
| En e raok | Adrian III |
| War e lerc'h | Formosus |
| Roll ar bibien : kronologiezh · hervez al lizherenneg ||
| kemmañ |
Stefan V (e latin: Stephanus V), ganet e Roma ha marvet d'ar 14 a viz Gwengolo 891, a oa bet dilennet da bab an Iliz katolik roman e miz Gwengolo 885.